3. การประกอบธุรกิจของแต่ละสายผลิตภัณฑ์

3 ( 1 ) ลักษณะของผลิตภัณฑ์หรือบริการหลัก

บริษัทอิตาเลียนไทย ดีเวล๊อปเมนต์ จำกัด (มหาชน) ประกอบธุรกิจรับเหมาก่อสร้าง
ทั้งภายในและภายนอกประเทศ โดยมีผลงานการก่อสร้างตั้งแต่โครงการอาคารขนาดกลางประเภท
อาคารสำนักงาน โรงแรม จนถึงโครงการขนาดใหญ่ประเภทศูนย์การค้า ท่าอากาศยาน
นอกจากนี้ยังดำเนินการก่อสร้างโครงการสาธารณูปโภคต่าง ๆ ได้แก่ ถนน สะพาน ทางรถไฟ
ระบบ ทางด่วน รวมถึงโครงการวางท่อขนส่งน้ำมันและก๊าซ งานสร้างเขื่อนและโรงไฟฟ้า
ซึ่งต้องใช้ความชำนาญและเทคโนโลยีระดับสูง
โดยสรุปแล้วสามารถแบ่งประเภทการก่อสร้างออกเป็น 9 ประเภท ตามลักษณะงานดังนี้

1. งานก่อสร้างอาคารสำนักงาน อาคารชุด ตึกสูง และโรงแรม

2. งานก่อสร้างโรงงานอุตสาหกรรมขนาดใหญ่

3. งานวางท่อขนส่งน้ำมัน ท่อขนส่งแก๊ส ท่อจ่ายน้ำ ท่อร้อยสายไฟใต้ดิน และถังเก็บน้ำมันขนาดใหญ่

4. งานก่อสร้างทางหลวงแผ่นดิน ทางรถไฟ สะพาน และระบบทางด่วน

5. งานก่อสร้างสนามบิน ท่าจอดเรือ ท่าเรือน้ำลึก และงานทางทะเลอื่นๆ

6. งานสร้างเขื่อนเอนกประสงค์ อุโมงค์ และโรงงานผลิตกระแสไฟฟ้า

7. งานด้านการพัฒนาเหมืองแร่และถ่านหิน

8. งานระบบโครงสร้างเหล็ก

9. งานระบบการสื่อสารและโทรคมนาคม

1. งานก่อสร้างอาคารสำนักงาน อาคารชุด ตึกสูง และโรงแรม

การก่อสร้างอาคารสูง, โรงแรมขนาดใหญ่, ศูนย์การค้า, โรงพยาบาล,
อาคารที่พักผู้โดยสารของท่าอากาศยาน,ศูนย์ประชุมนานาชาติ และมหาวิทยาลัยต่างๆ
ล้วนแต่เป็นผลงานอันน่าภาคภูมิใจ ที่บริษัทได้สามารถก่อสร้างจนแล้วเสร็จหลายๆโครงการ
ซึ่งแต่ละโครงการต้องอาศัยเทคโนโลยีสมัยใหม่และเทคนิคการก่อสร้างที่ทันสมัย
เพื่อให้บรรลุวัตถุประสงค์ที่ท้าทายความสามารถตามที่สถาปนิกและวิศวกรนักออกแบบชั้นนำได้สร้างจินตนาการอันล้ำเลิศต่อโครงสร้างเหล่านั้นโดยอาศัยทีมงานที่มีคุณภาพภายใต้การบริหารโครงการของทีมวิศวกรที่สูงด้วยประสบการณ์
เพื่อให้การปฏิบัติงานของบริษัทมีประสิทธิภาพยิ่งขึ้น ทางบริษัทจึงได้จัดส่วนสนับสนุนขึ้นภายในองค์กร
โดยจัดให้มีฝ่ายออกแบบทั่วไป, ฝ่ายออกแบบด้านสถาปัตยกรรม, โรงงานหล่อคอนกรีตสำเร็จรูป,
โรงงานประกอบโครงสร้างเหล็กที่อาศัยคอมพิวเตอร์ในการควบคุมการทำงาน
และจัดทีมงานผู้เชี่ยวชาญพร้อมอุปกรณ์พิเศษในการติดตั้ง
ซึ่งส่วนสนับสนุนนี้จะช่วยให้ก่อสร้างโครงการต่าง ๆ แล้วเสร็จอย่างมีประสิทธิผล

  -------------------------------------------------- --------------------
  โครงการในอดีต                                       มูลค่างาน ( ล้านบาท )

  1. หมู่บ้านนักกีฬาเอเชียนเกมส์ ครั้งที่ 13                    1,745

  2. ศูนย์การค้าซีคอนสแควร์                               1,585

  3. อาคารยิมเนเซี่ยม ( เอเชียนเกมส์ ครั้งที่ 13 )            1,529

  4. อาคารสำนักประชุมของ สหประชาชาติ UN – ESCAP         1,027

  5. อาคารปลาแดงคอมเพล็กซ์                             1,020

  6. อาคารสิริกิตติ์ รพ. จุฬาลงกรณ์                         702

  7. อาคารเฉลิมพระบารมี โรงพยาบาลศิริราช                 695

  8. ปรับปรุงโรงแรมโอเรียลเต็ล                           660

  9. อาคารปฏิบัติการศูนย์คอมพิวเตอร์ ธนาคารกสิกรไทย          621

  10. อาคารศูนย์จัดการ ธนบัตร 5 แห่ง                      487

  11. อาคารเซ็นเตอร์ พอยท์ คอนโดมิเนียม                   352

  12. สร้างเสาเข็มเจาะ และกำแพงกันดิน ธนาคารแห่งประเทศไทย 231

  13. ปรับปรุงโรงแรมโอเรียนเต็ล Phase II                 196

  14. ศูนย์การค้า บิ๊กซี ซุปเปอร์เซ็นเตอร์ , สาขาอุบลราชธานี     184

  15.                                                172
  อาคารศาลาประชาคมและสนามกีฬาในร่มศูนย์เยาวชน(ไทย-ญี่ปุ่น)   

  16. บ้านลดาวัลย์                                      171

  19. อาคารเมธา คอมเพล็กซ์ 2                           134

  18. โรงแรมริเวอร์เฮ้าส์ จ.เชียงราย                      118

  19. โรงแรมอมารี ปาล์มแลนด์                            111

  20. โรงเรียน เซนต์โยเซฟคอนแวนต์                       89

  21. พฤกษ์พิรมย์ รีเจนท์ บางนา กม. 3 (ลาซาล)             65

  22. เซ็นเตอร์พอยท์ สุขุมวิท                              63

  23. ปรับปรุงและต่อเติมอาคารโรงเรียนจิตรลดา               55

                                                     

                                                     

                                                     

                                                     

                                                     

                                                     

                                                     

  โครงการปัจจุบัน                                       มูลค่างาน ( ล้านบาท )

  1. บ้านเอื้ออาทรแบบเบ็ดเสร็จ                            7,209

  2. โรงแรมท่าอากาศยานสุวรรณภูมิ                         2,004

  3. อาคารสำนักงานใหญ่หลังใหม่ ธนาคารแห่งประเทศไทย        1,524

  4. อาคาร คิวเฮ้าส์ ลุมพินี                               1,414

  5. บ้านเอื้ออาทรบางโฉลง 1 บางโฉลง 2 และประชานิเวศน์     1,335

  6. ริเวอร์ไซด์ การ์เด้น มารีน่า                           959

  7. บ้านมัณฑนา รัตนาธิเบศร์                              745

  8. ปรับปรุงพระที่นั่งอัมพรสถาน                            465

  9. อาคารพักอาศัย โดมัส                                451

  10. บ้านเอื้ออาทรสรงประภา                             317

  11. บ้านพักอาศัย เดอะ แบ็งค๊อค (ถนนทรัพย์)                184

  12. อาคารพักอาศัย อาร์ ซี เอ สวีท                       183

  13. ฐานรากและอาคาร บ.ซัมซุง                          152

  14. อาคารที่พักอาศัย 8 ชั้น พระราม 9                     150

  15. ก่อสร้างบ้านหัวหิน                                  120

  16. โครงการยิมเนเซี่ยม คอมเพล็กซ์ “ อาคารโรงยิมธัมมสิริศึกษา 59
  “                                                  

  17. ซ่อมแซมอาคารสถานีนำร่อง สมุทรปราการ                58
  -------------------------------------------------- --------------------

2. งานก่อสร้างโรงงานอุตสาหกรรมขนาดใหญ่

ด้วยประสบการณ์กว่า 40 ปี
ทำให้บริษัทเป็นที่ยอมรับว่าเป็นบริษัทก่อสร้างของคนไทยที่มีประสบการณ์ในการงานโครงสร้าง,
การติดตั้งอุปกรณ์ไฟฟ้า และอุปกรณ์เครื่องจักรกล ภายในโรงงานอุตสาหกรรมขนาดใหญ่ทุกๆ
ประเภทอันได้แก่ โรงงานผลิตปูนซิเมนต์, โรงกลั่นน้ำมัน, คลังน้ำมัน, โรงงานบำบัดน้ำเสีย,
โรงงานผลิตเหล็ก และอื่นๆ อีกมากมาย ภายใต้ทีมงานบริหารการก่อสร้างที่มีประสิทธิภาพ
การประสานงานที่ดีระหว่างผู้มีส่วนเกี่ยวข้องทุกกลุ่มของโครงการอันได้แก่ เจ้าของโครงการ,
บริษัทที่ปรึกษา รวมทั้งการใช้แรงงานที่มีประสบการณ์สูง ทำให้บริษัทสามารถก่อสร้างโรงงาน
และติดตั้งอุปกรณ์สำคัญๆ ที่ต้องการความถูกต้องและแม่นยำในการก่อสร้างได้อย่างมีประสิทธิภาพ
และดำเนินการแล้วเสร็จตามวัตถุประสงค์ของโครงการ
อันก่อให้เกิดโรงงานอุตสาหกรรมที่ทันสมัยมากมายภายใต้ผลการก่อสร้างของอิตาเลียนไทย

  ------------------------------------------------ ----------------------
  โครงการในอดีต                                     มูลค่างาน ( ล้านบาท )

  1. สถานีบรรจุและแยกสินค้ากล่องลาดกระบัง                1,141

  2. โรงกรองน้ำประปามหาสวัสดิ์ (ระยะที่ 1 )              1,103

  3. โรงกลั่นน้ำมัน สตาร์ปิโตรเลี่ยม                       922

  4. งานปรับปรุงขยายพื้นที่ทำงานของ CUEL                 714

  5. โรงกรองน้ำดื่มและผลิตน้ำประปาบางเขน                625

  6. โรงงานระยองโอเลฟินส์                            586

  7. โครงการจัดการน้ำเสียที่คลองด่าน จ.สมุทรปราการ        406

  8. โรงกรองน้ำประปามหาสวัสดิ์ (ระยะที่ 2 )              396

  9. ระบบสาธารณูปโภค นิคมอุตสาหกรรมเอเซีย              384

  10. โรงงานปูนซีเมนต์ ของบริษัท ปูนซีเมนต์นครหลวง จำกัด    251

  11. งานโยธาระบบระบายความร้อน COCO ระยะที่ 3 ของบริษัท 240
  มารูบินี                                            

  12. ระบบสาธารณูปโภคระยะ 2 (ช่วงที่ 3 )               190
  โครงการนิคมอุตสาหกรรม EISE                         

  13. โรงงานเหล็กรีดร้อนของกลุ่มบริษัทสหวิริยา              187

  14. โรงงานผลิตเบียร์ จ.กำแพงเพชร                    164
  ------------------------------------------------ ----------------------

  ------------------------------------------------ ----------------------
  โครงการปัจจุบัน                                     มูลค่างาน ( ล้านบาท )

  1. งานโยธาโรงไฟฟ้าพลังถ่านหิน BLCP – ปลวกแดง         449

  2. โรงงานโรงปูนซีเมนต์ ขนาด 2,500 ตันต่อวัน ( เฟส 1 )  276

  3. งานก่อสร้าง Offshore Febrication Yard           192

  4. ปล่องระบายความร้อนโรงไฟฟ้า BLCP – ปลวกแดง        172

  5. โครงการขยายอ่างเก็บน้ำ บริษัท QCP                  167

  6. ฐานรากสายส่ง 500 KV โรงไฟฟ้า BLCP – ปลวกแดง     139

  7. โรงงานผลิตขวด จ.อยุธยา                          114

  8. งานก่อสร้างโรงงานผลิตเข็มฉีดยา                     93

  9. โรงกรองน้ำบางเขน                               86

  10. งานโยธาสำหรับโครงการ ทีโอซี ไกล์คอล              85
  ------------------------------------------------ ----------------------

3. งานวางท่อขนส่งน้ำมัน ท่อขนส่งแก๊ส ท่อจ่ายน้ำ ท่อร้อยสายไฟใต้ดิน และถังเก็บน้ำมันขนาดใหญ่

การก่อสร้างอุโมงค์ส่งน้ำ, ท่อน้ำมัน, ท่อส่งแก๊ส จากจุดหนึ่งไปยังอีกจุดหนึ่ง
มีวัตถุประสงค์เพื่อให้เกิดความสะดวกในการขนส่ง และลดปริมาณรถบรรทุกที่ใช้ในการขนส่ง
ซึ่งมีผลทำให้ลดค่าใช้จ่ายและบรรเทาปัญหาด้านจราจร
สำหรับความยากง่ายในการก่อสร้างขึ้นอยู่กับพื้นที่ในการก่อสร้างว่าเป็นอย่างไร เช่น พื้นที่เป็นดิน,
ทราย, หรือหิน แนวทางที่จะวางตัดผ่านถนน, ผ่านลำคลอง,ผ่านแม่น้ำ หรือตัดผ่านทะเล
ซึ่งกรรมวิธีในการก่อสร้างขึ้นอยู่กับพื้นที่ๆ ตัดผ่าน เช่น ถ้าพื้นที่กว้างๆ
จะใช้การขุดเปิดหน้าดินแล้ววางท่อ, ถ้าตัดผ่านถนนจะใช้วิธีการเจาะแล้วดันท่อผ่าน
สำหรับการวางท่อผ่านทะเลจะใช้วิธีการวางถ่วงให้จมที่ก้นทะเลนอกจากนั้นยังมีการวางท่อร้อยสายไฟฟ้าใต้ดิน
ซึ่งจะผ่านพื้นที่ ที่มีการจราจรคับคั่ง
จึงต้องใช้เทคโนโลยีพิเศษโดยวางสายไฟฟ้าใต้ดินโดยไม่จำเป็นต้องขุดเปิดหน้าดิน
ซึ่งจะไม่เป็นการรบกวนสภาพจราจร สำหรับเทคโนโลยีนี้บริษัทได้จากการจัดตั้งกิจการร่วมค้ากับ
Skanska Lundby ซึ่งเป็นผู้นำเทคโนโลยีล่าสุดจากยุโรปมาใช้ในการดำเนินการ

  ------------------------------------------------- ---------------------
  โครงการในอดีต                                      มูลค่างาน ( ล้านบาท )

  1. ท่อขนส่งน้ำมัน ช่องนนทรี – บางปะอิน (FPT)             1,632

  2. ท่อขนส่งน้ำมัน ศรีราชา – สระบุรี ( Thappline )        1,339

  3. บ่อพัก และ อุโมงค์สายไฟฟ้าขนาด 230 เค.วี. ( ลาดพร้าว  1,066
  – วิภาวดี )                                         

  4. ท่อรวบรวมน้ำเสีย และบ่อพัก โครงการบำบัดน้ำเสียรวม      1,028
  ระยะที่ 1 (ส่วนที่ 3 )                                 

  5. ออกแบบและสร้างบ่อท่อร้อยสายไฟฟ้า จิตรลดา             646

  6. คลังน้ำมันบางปะอิน จังหวัดพระนครศรีอยุธยา              496

  7. วางท่อก๊าซ และติดตั้งสถานีวัดและควบคุมแรงดันก๊าซ         409
  โรงไฟฟ้าบางบ่อ                                      

  8. วางท่อลอดใต้แม่น้ำเจ้าพระยา ของโครงการบำบัดน้ำเสีย     406
  จ.สมุทรปราการ                                      

  9. ท่อส่งน้ำของการประปานครหลวง สัญญา PIT – 403        370

  10. ท่อร้อยสายไฟฟ้าใต้ดินขนาด 230 เค.วี. (สถานีย่อยธนบุรีใต้ 235
  – ถนนตก )                                         

  11. วางท่อก๊าซโรจนะ และสถานีเอ็มแอนด์อาร์               208

  12. งานวางท่อประปาและงานที่เกี่ยวข้องสัญญา PIT – 703     178
  จำนวน 3 เส้นทาง                                    

  13. ท่อส่งน้ำของการประปานครหลวง สัญญา NIPT – 1        162

  14. วางท่อน้ำมันใต้ทะเลของโรงกลั่นน้ำมันไทยออยล์           125

  15 วางท่อก๊าซบ่อวิน                                   112
  ------------------------------------------------- ---------------------

  ----------------------------------------------------------- --------------------
  โครงการปัจจุบัน                                                มูลค่างาน ( ล้านบาท )

  1.                                                          1,938
  ก่อสร้างอุโมงค์ระบายน้ำคลองแสนแสบและคลองลาดพร้าวลงสู่แม่น้ำเจ้าพระยา   

  2. โครงการออกแบบรวมก่อสร้างระบบระบายน้ำเสียรวมระยะที่ 4           918

  3. โครงการวางท่อน้ำมันเข้าท่าอากาศยานสุวรรณภูมิ                     589

  4. ระบบประปาภายในอาคารผู้โดยสารท่าอากาศยานสุวรรณภูมิ              156

  5. วางท่อประปา , งานที่เกี่ยวข้อง PIT –705                        153

  6. บ่อพักและท่อร้อยสายไฟฟ้าใต้ดินโครงการสะพานข้ามแยก กทม.           102

  7. วางท่อของ MIG , TTT และ PTT ไปบริษัทเอเซียซิลิโคน โมโนเมอร์     58

  8. วางท่อประปาและงานที่เกี่ยวข้องโครงการสะพานข้ามแยก กทม.          43
  ----------------------------------------------------------- --------------------

4.งานก่อสร้างทางหลวงแผ่นดิน ทางรถไฟ สะพาน และระบบทางด่วน

การก่อสร้างทางหลวงในช่วงแรก เป็นการดำเนินการเองของภาครัฐหรือผู้รับเหมาจากต่างประเทศ
จนถึงปี พ.ศ. 2506 ทางรัฐบาลไทยจึงเปิดโอกาสให้ผู้รับเหมาเอกชนในประเทศ
เข้าร่วมประมูลเพื่อดำเนินงาน ซึ่งบริษัทได้ปฏิบัติงานสร้างทางตั้งแต่ระดับง่ายที่สุด
คือการทำถนนลูกรัง แล้วเพิ่มระดับความยากขึ้น เป็นการทำทางหลวงสายต่างๆ,
ทำสะพานข้ามแม่น้ำขนาดใหญ่,สะพานกลับรถจนถึงระบบทางด่วนยกระดับต่าง ๆ
นอกจากนี้ยังเข้าร่วมดำเนินการโครงการที่จัดว่าทำได้ยากที่สุด
เนื่องจากต้องก่อสร้างผ่านพื้นที่ย่านธุรกิจที่แออัดที่สุด ได้แก่
โครงการก่อสร้างสะพานยกระดับข้ามจุดตัดในกรุงเทพมหานคร, โครงการรถไฟฟ้าธนายง
(บีทีเอส)ซึ่งเป็นโครงการขนาดใหญ่โครงการแรกของประเทศไทย
และโครงการก่อสร้างรถไฟใต้ดินของการรถไฟฟ้าขนส่งมวลชนแห่งประเทศไทย
ซึ่งโครงการดังกล่าวนี้ต้องอาศัยการจัดการด้านการบริหารการก่อสร้างที่มีประสิทธิภาพที่สุดเพราะเป็นโครงการขนาดใหญ่ที่มีความยาก
และต้องการเทคโนโลยี่สมัยใหม่ในการดำเนินการ

สำหรับการก่อสร้างทางรถไฟในปัจจุบัน
ทางการรถไฟแห่งประเทศไทยได้วางนโยบายในการปรับปรุงการสร้างทางรถไฟเป็นแบบรางคู่ทั้งหมดทั่วประเทศ
อิตาเลียนไทยได้เป็นบริษัทแรกที่เข้าดำเนินการในการสร้างทางรถไฟแบบรางคู่
โดยร่วมมือกับบริษัทโคจิเฟอร์ ซึ่งเชี่ยวชาญการใช้เทคโนโลยีสมัยใหม่สำหรับการวางราง
เพื่อสนับสนุนโครงการดังกล่าว บริษัทฯ
จึงสร้างโรงงานผลิตหมอนคอนกรีตชนิดพิเศษที่ใช้ในการวางรางรถไฟ ณ. อำเภอวิหารแดง จังหวัด
สระบุรี นอกจากนี้บริษัทยังรับติดตั้งรางรถไฟของระบบรถไฟฟ้าธนายง (บีทีเอส)
ซึ่งเป็นโครงการรถไฟลอยฟ้าโครงการแรกของประเทศไทยอีกด้วย

  ------------------------------------------------ ----------------------
  โครงการในอดีต                                     มูลค่างาน ( ล้านบาท )

  1. รถไฟฟ้าธนายง ( บีทีเอส )                         16,624

  2. รถไฟฟ้ามหานคร สายเฉลิมรัชมงคล                    14,117

  3.ทางรถไฟรางคู่ ตอนที่ 2 ส่วนที่ 1 ( หัวหมาก – ฉะเชิงเทรา 5,368
  )                                                

  4. งานทางรถไฟความเร็วสูงที่ประเทศไต้หวัน               4,886

  5. ทางด่วนยกระดับ ดอนเมือง – รังสิต                   3,620

  6. ทางรถไฟรางคู่ ตอนที่ 2 ช่วงที่ 3 และ 4( ภาชี          3,584
  –มาบกระเบาและลพบุรี )                              

  7. ทางด่วนรามอินทรา – อาจณรงค์                      3,234

  8. ทางรถไฟรางคู่ ตอนที่ 1 ( รังสิต – ชุมทางบ้านภาชี )     2,680

  9. ทางรถไฟสายคลอง 19 ถึงแก่งคอย                    2,645

  10. ทางขึ้นลงทางด่วนมหานคร                          1,852

  11. ถนนสายตลิ่งชัน – พุทธมณฑลสาย 2 ( ตอนที่ 3 )        1,443

  12. ทางด่วนขั้นที่ 2 ในส่วนย่านพหลโยธิน กับวงแหวนส่วนกลาง  1,400

  13. ถนนสายพิษณุโลก – อุตรดิตถ์                        1,253

  14. งานถนนในประเทศอินเดีย                          1,230

  15. สะพานวัดนครอินทร์ สัญญา EW-2                     1,227

  16. งานถนนไชยา – พุนพิน                            957

  17. สะพานวัดนครอินทร์ สัญญา EW-1                     802

  18. งานถนนช่วงที่ 1 Hulhumale’                      397

  19. งานก่อสร้างถนนโครงการจตุรทิศตะวันออก ช่วง ค. ตอน 1 341

  20. ซ่อมแซมถนนสายดาลตัน พาส สัญญาที่ 1                252
  (ถนริตา-อาริตาโอ)                                  

  21. ซ่อมแซมถนนสายดาลตัน พาส สัญญาที่ 1                199
  (ถนริตา-อาริตาโอ) เพิ่มเติม                           
  ------------------------------------------------ ----------------------

  ----------------------------------------------------- ----------------------
  โครงการปัจจุบัน                                          มูลค่างาน ( ล้านบาท )

  1.งานก่อสร้างสถานีรถไฟฟ้าใต้ดิน ที่เมืองหนานกัง ประเทศไต้หวัน     7,493

  2.สะพานรับสา ในประเทศบังคลาเทศ                          2,812

  3. โครงการจัดซื้อพรอมติดตั้งสะพานข้ามแยก 8 แห่ง ใน กทม.       1,629

  4. งานถนนสายแพ็คเก็จ 3 เซาท์เทิร์นเลเต้                     811

  5.                                                    377
  จ้างเหมาผลิตหรือจัดหาหมอนคอนกรีตอัดแรงพร้อมเครื่องยึดเหนี่ยวราง   

  6. ก่อสร้างถนนและระบบสาธารณูปโภค ระยะที่ 5 ภายในโครงการนิคม 336

  7. ทางลอดแยกเกษตร – นวมินทร์                            332

                                                        

  โครงการปัจจุบัน                                          มูลค่างาน ( ล้านบาท )

  8. ก่อสร้างสะพานข้ามแม่น้ำโขง แห่งที่ 2 (สัญญา ที่ 2 )           231

  9. จตุรทิศตะวันออก ช่วง ค. ตอนที่ 2                         176

  10. จ้างเหมาเปลี่ยนราง สถานีชุมทางจิระ – โดนค้อ              176

  11. ทางยกระดับแยก กม. 8 ถนนรามอินทรา – มีนบุรี             174

  12. สร้างสะพานข้ามทะเลสาบสงขลา                          110

                                                        
  ----------------------------------------------------- ----------------------

5. งานก่อสร้างสนามบิน ท่าจอดเรือ ท่าเรือน้ำลึก และงานทางทะเลอื่นๆ

บริษัทฯ ยังคงครองความเป็นผู้นำในด้านงานรับเหมาก่อสร้างทางทะเล
ไม่ว่าจะเป็นการขุดลอกร่องน้ำ, งานทำเขื่อนกันคลื่น และการก่อสร้างท่าเรือน้ำลึก
ซึ่งบริษัทฯมีความภาคภูมิใจที่จะกล่าวได้ว่า
เป็นบริษัทของคนไทยบริษัทแรกที่มีประสบการณ์ในด้านการก่อสร้างท่าเรือพานิชย์ขนาดใหญ่ของเมืองไทย
เพื่อรองรับโครงการพัฒนาชายฝั่งตะวันออก ซึ่งมีความสามารถในการขนถ่ายสินค้า
และสามารถรองรับได้ทั้ง เรือคอนเทนเนอร์ เรือภายในประเทศ เรือสินค้าเกษตร และเรือบริการ
พร้อมติดตั้งระบบสาธารณูปโภคอย่างครบครัน

ประสบการณ์การก่อสร้างสนามบินของบริษัทฯ ได้เริ่มต้นมาตั้งแต่ปี 2506
โดยก่อสร้างสนามบินทหารของอเมริกัน ของหน่วย OICC จากนั้นก็มีการก่อสร้างโครงการต่างๆ
เกี่ยวกับสนามบินได้แก่การสร้างอาคารผู้โดยสารระหว่างประเทศของสนามบินดอนเมือง,ก่อสร้างส่วนขยายของสนามบินภูเก็ต,ปรับปรุงพื้นที่สำหรับท่าอากาศยานสุวรรณภูมิเรื่อยไปจนถึงการก่อสร้างสนามบินนานาชาติมันฑะเลย์ในสหภาพเมียนม่าร์

  ----------------------------------------------------------- --------------------
  โครงการในอดีต                                                มูลค่างาน ( ล้านบาท )

  1. ท่าเรือน้ำลึกแหลมฉบัง เฟส 2 ระยะที่ 1 จ. ชลบุรี                   9,173

  2. งานถมทรายท่าอากาศยานสุวรรณภูมิ                               7,873

  3. สนามบินนานาชาติมันฑะเลย์ สหภาพเมียนมาร์                        5,668

  4. งานต่อเติมอาคารผู้โดยสารระหว่างประเทศ สนามบินดอนเมือง (ระยะที่ 2  2,109
  )                                                           

  5. ท่าเรือน้ำลึกมาบตาพุด จ. ระยอง                                1,782

  6. ท่าเรือน้ำลึกแหลมฉบัง จ. ชลบุรี                                 1,378

  7. งานตอกเข็มฐานรากอาคารพักผู้โดยสาร ท่าอากาศยานสุวรรณภูมิ          962

  8. ท่าเรือน้ำลึกมาบตาพุด ระยะที่ 2 จ. ระยอง                        762

  9. ท่าเรือเอนกประสงค์ เอ –2 แหลมฉบัง จ.ชลบุรี                     489

  10. ระบบสาธารณูปโภคของท่าอากาศสุวรรณภูมิ                         482

  11. คลองประปาฝั่งตะวันตก ช่วงที่2 (สัญญา G-WR-2C/2 ) จ.นครปฐม      437

  12. คลองประปาฝั่งตะวันตก ช่วงที่2 (สัญญา G-WR-2A/2, 2B/1 )         435
  จ.กาญจนบุรี                                                   

                                                              

  โครงการปัจจุบัน                                                มูลค่างาน ( ล้านบาท )

  13. งานขุดลอกและถมทะเล จ. ปัตตานี                              403

  14. ท่าเรือเอนกประสงค์ เอ –1 แหลมฉบัง จ.ชลบุรี                    329

  15. ระบบป้องกันน้ำท่วมริมคลองบางกอกน้อย                           275

  16. ปรับปรุงคุณภาพดินทางวิ่ง ทางขับ ฝั่งตะวันออก                      219

  17. สร้างเสาเข็มตอกกิจกรรมพาณิชย์สินค้า ท่าอากาศยานสุวรรณภูมิ          209

  18. งานขุดลอกร่องน้ำกระบี่ จ. กระบี่                               195

  19. ก่อสร้างท่าเทียบเรือ เกาะพงัน                                 194

  20.                                                         192
  ระบบป้องกันน้ำท่วมริมแม่น้ำเจ้าพระยา(ช่วงสะพานกรุงเทพ-สะพานพระราม9)   

  21. สนามกอล์ฟอมตะนคร                                         113

  22. ขุดลอกบำรุงรักษาร่องน้ำกันตัง จ.ตรัง                            79

  23. ท่าเทียบเรือประมงแหลมงอบ จ. ตราด                           70
  ----------------------------------------------------------- --------------------

  ------------------------------------------------------ -------------------
  โครงการปัจจุบัน                                           มูลค่างาน ( ล้านบาท )

  1.โครงการก่อสร้างทางวิ่ง ทางขับ และลานจอด ท่าอากาศยานสุวรรณภูมิ 4,644

  2.ขยายอุโมงค์ด้านใต้ ท่าอากาศยานสุวรรณภูมิ                     3,424

  3.สถานีรถไฟใต้อาคารผู้โดยสาร และอุโมงค์รางรถไฟ               2,560
  (ส่วนต่อขยายด้านเหนือ)                                     

  4.อาคารผู้โดยสารและอาคารเทียบเครื่องบิน ท่าอากาศยานสุวรรณภูมิ    2,549

  5.สร้างท่อร้อยสายและระบบจ่ายไฟฟ้า ท่าอากาศยานสุวรรณภูมิ         2,043

  6. งานติดตั้งระบบไฟฟ้า อาคารผู้โดยสาร ท่าอากาศยานสุวรรณภูมิ      782

  7. สถานีรถไฟฟ้า ใต้อาคารผู้โดยสาร ท่าอากาศยานสุวรรณภูมิ         451

  8.                                                     395
  ท่าเทียบเรือสนับสนุนการปฏิบัติงานสำรวจและผลิตปิโตรเลียมในอ่าวไทย   
  จ.สงขลา                                                

  9. เขื่อนป้องกันการกัดเซาะบริเวณชายฝั่งทะเลอ่าวไทย ตอนบน        368

  10. สร้างท่อร้อยสายและระบบจ่ายไฟฟ้า ท่าอากาศยานสุวรรณภูมิ       356

  11. ขนส่งหินทางรถไฟจากวิหารแดงไป ท่าอากาศยานสุวรรณภูมิ        278

  12. ปรับปรุงท่าเรือ สีหนุวิลล์                                 232

  13. ก่อสร้างท่าเรือโรงไฟฟ้า BLCP                            172

  14. ก่อสร้างท่าเทียบเรือหมายเลข 3 ของบริษัท ไทยแท้งค์ เทอร์มินอล  65
  จำกัด                                                   

  15. เขื่อนป้องกันการกัดเซาะร่องน้ำหลังสวน จ. ชุมพร              44

  16. ซ่อมแซมท่าเทียบเรือ 18F ของโรงกลั่นน้ำมันบางจาก            13
  ------------------------------------------------------ -------------------

6. งานสร้างเขื่อนเอนกประสงค์ อุโมงค์ และโรงงานผลิตกระแสไฟ

เป็นผลงานอีกด้านหนึ่งของบริษัทฯ ที่มีความภูมิใจที่จะกล่าวว่า บริษัทฯ
เป็นบริษัทของคนไทยเพียงแห่งเดียวที่มีประสบการณ์ การสร้างเขื่อนขนาดใหญ่
และเล็กมาแล้วมากมายในประเทศไทย โดยเฉพาะอย่างยิ่งเขื่อนวชิราลงกรณ์ (เขื่อนเขาแหลม)
ที่จังหวัดกาญจนบุรี ซึ่งเป็นเขื่อนเอนกประสงค์ขนาดใหญ่ และเป็นโครงการที่ต้องใช้เทคโนโลยีขั้นสูง
มีความยากลำบากมากที่สุดเป็นอันดับหนึ่งในด้านวิศวกรรมที่เคยมีมาในประเทศไทย
โดยต้องทำการก่อสร้างผนังกันน้ำใต้ดิน (Diaphram Wall) ลึกถึง 50 เมตร
เพื่อควบคุมทิศทางของน้ำให้อยู่ในส่วนที่กำหนดและไม่ให้เกิดผลการทบต่อโครงสร้างของตัวเขื่อน
รวมถึงการจัดทำอุโมงค์ผันน้ำขนาดใหญ่ในช่วงการก่อสร้าง
มีการจัดทำระบบระบายน้ำสำหรับการชลประทานและการผลิตไฟฟ้าท้ายเขื่อนด้วย

นอกจากอุโมงค์ผันน้ำในโครงการสร้างเขื่อนต่างๆ แล้ว บริษัทฯ
ยังได้ก่อสร้างอุโมงค์รถไฟขนาดใหญ่สูง 6.5 เมตร กว้าง 7.5 เมตร ทะลุช่องเขายาว 1.2
กิโลเมตร เพื่อใช้ในการเดินทางของรถไฟสายคลอง 19 – แก่งคอย
และงานเจาะระเบิดหินก่อสร้างอุโมงค์วางท่อน้ำของ กฟผ. ที่ อ.แม่เมาะ จ.ลำปาง
ขนาดเส้นผ่าศูนย์กลาง 3.2 เมตร ยาว 2,700 เมตร
โดยการทำงานจะเป็นการระเบิดหินและขุดจากปลายทั้งสองด้านเข้าหากันและพบกันที่จุดกึ่งกลาง
ซึ่งต้องใช้ความถูกต้องและแม่นยำในการก่อสร้าง

บริษัท ฯ ได้ก่อสร้างโรงไฟฟ้าชนิดต่างๆ ได้แก่ โรงไฟฟ้าพลังความร้อน,โรงไฟฟ้าพลังน้ำ และ
โรงไฟฟ้าพลังกังหันไอน้ำ มากมายในส่วนต่าง ๆ
ของประเทศขึ้นอยู่กับความเหมาะสมของแหล่งพลังงาน รวมถึงการสร้างโรงไฟฟ้าย่อยขนาดต่าง ๆ
เพื่อขยายกำลังส่งไฟฟ้าไปยังจุดที่ต้องการพลังงาน

  ---------------------------------------------------- ------------------
  โครงการในอดีต                                         มูลค่างาน ( ล้านบาท )

  1. เขื่อนวชิราลงกรณ์ (เขื่อนเขาแหลม) จ. กาญจนบุรี            5,229

  2. เขื่อนทดน้ำบางปะกง                                   943

  3. โรงไฟฟ้าพลังงานความร้อนร่วม จ.ระยองและ จ. สมุทรปราการ  708

  4. เขื่อนแม่มาว จ. เชียงใหม่                              258

  5. โรงไฟฟ้าพระนครใต้ ระยะ 2                            230

  6. สถานีไฟฟ้าย่อยจตุจักร                                  220

  7. สถานีไฟฟ้าย่อยบางชัน                                  53

  8. โรงไฟฟ้าย่อยชลบุรี อ่าวไผ่ และ ระยอง                    41

  9. อาคารควบคุมโรงไฟฟ้าราชบุรี Block 1 และ 2              34
  ---------------------------------------------------- ------------------

  ---------------------------------------------------- ------------------
  โครงการปัจจุบัน                                         มูลค่างาน ( ล้านบาท )

  1.ก่อสร้างเขื่อนโคล ที่ประเทศอินเดีย                         6,247

  2. ก่อสร้างเขื่อนไฟฟ้าพลังน้ำ น้ำเทิน 2 (สปป.ลาว)             563

                                                       
  ---------------------------------------------------- ------------------

7. งานด้านการพัฒนาเหมืองแร่และถ่านหิน

ปัจจุบันบริษัทฯได้ประมูลงานขุดและขนแร่ถ่านหินเพิ่มขึ้นจากงานที่เคยทำมาในอดีต เพราะบริษัทฯ
มีศักยภาพความพร้อมในด้านเครื่องมือ เครื่องจักรเกี่ยวกับการทำการสำรวจ ขุดขนดินและถ่านหิน
โดยการใช้สายพานลำเลียงช่วยในการขนย้ายดินหรือถ่านหินขึ้นมาจากบริเวณด้านล่างของเหมือง

  -------------------------------------------------- --------------------
  โครงการปัจจุบัน                                       มูลค่างาน(ล้านบาท )

  1.งานขุดขนดินและถ่านหินเหมืองแม่เมาะ จ.ลำปาง สัญญาที่ 5     11,025

  2.งานขุดขนดินและถ่านหินที่บ้านมูด่อง สหภาพเมียนมาร์           1,218

  3.โรงงานถลุงแร่ทองแดง                                481
  -------------------------------------------------- --------------------

8. งานด้านโครงสร้างเหล็ก

งานชนิดนี้มีองค์ประกอบหลักที่แตกต่างจากโครงสร้างทั่วๆไปโดยเน้นหนักในวัตถุดิบประเภทเหล็กกล้า
ส่วนใหญ่จะเป็นการผลิตและประกอบชิ้นส่วนพร้อมอุปกรณ์ ก่อนที่จะนำไปติดตั้งในสถานที่จริง
ตัวอย่างเช่น งานสะพานลอยรถยนต์ข้ามถนนและทางแยกในเขตกรุงเทพมหานคร,
งานโครงสร้างอาคารสูง, เสาไฟฟ้าแรงสูง หรือโครงหลังคาของอาคารยิมเนเซี่ยม
ซึ่งปัจจุบันบริษัทฯ มีหน่วยงานที่รับผิดชอบ โดยเป็นโรงงานผลิตและประกอบชิ้นส่วนโครงเหล็กอยู่ 3
แห่งมีกำลังผลิตรวม 30,000 ตันต่อปี

+------------------------------------------------+---------------------+
| โครงการในอดีต                                   | มูลค่างาน ( ล้านบาท )  |
+------------------------------------------------+---------------------+
| 1. สะพานลอยรถยนต์ข้ามทางแยก 15 แห่ง               | 4,108               |
| ในเขตกรุงเทพมหานคร                              |                     |
+------------------------------------------------+---------------------+
| 2. งานโครงเหล็ก โรงไฟฟ้า ลิกไนต์แม่เมาะ 4-11        | 625                 |
+------------------------------------------------+---------------------+
| 3. งานโครงเหล็ก โรงไฟฟ้า ลิกไนต์แม่เมาะ 12-13       | 362                 |
+------------------------------------------------+---------------------+
| 4. งานโครงเหล็กอาคารเอ็มไพร์ทาวเวอร์               | 189                 |
+------------------------------------------------+---------------------+
| 5.งานโครงเหล็กส่วน Bay 5 ของ บ.ไทยน็อกซ์ ระยะที่ 2   | 127                 |
+------------------------------------------------+---------------------+
| 6. งานโครงเหล็กที่เหมืองแม่เมาะ                     | 117                 |
+------------------------------------------------+---------------------+
| 7. ติดตั้งสะพานเหล็ก ข้ามแม่น้ำนครชัยศรี ของรถไฟรางคู่    | 90                  |
| ตอนที่ 2                                         |                     |
+------------------------------------------------+---------------------+
| 8. งานโครงเหล็กโรงกลั่นน้ำมันสตาร์ปิโตรเลียม           | 74                  |
+------------------------------------------------+---------------------+
| 9. งานติดตั้งโครงสร้างเหล็กของสายพานขนถ่าน           | 40                  |
| และเครื่องบดถ่าน                                  |                     |
|                                                |                     |
| โรงไฟฟ้าแม่เมาะ                                  |                     |
+------------------------------------------------+---------------------+
| 10.                                            | 38                  |
| สะพานทางเชื่อม                                   |                     |
| ระหว่างอาคารเกษรพลาซ่า,อัมรินทร์พล่าซ่าและไฮแอทเอราวัณ |                     |
| กับสถานีรถไฟฟ้าบีทีเอส                              |                     |
+------------------------------------------------+---------------------+
| 11 . ติดตั้งโครงเหล็กงาน COCO แหลมฉบัง              | 34                  |
+------------------------------------------------+---------------------+

  ------------------------------------------------- ---------------------
  โครงการปัจจุบัน                                      มูลค่างาน ( ล้านบาท )

  1.ประกอบและติดตั้งโครงหลังคาเหล็ก ท่าอากาศยานสุวรรณภูมิ    2,018

  2.สร้างโครงหลังคาเหล็กที่พักผู้โดยสาร ท่าอากาศยานสุวรรณภูมิ   441

  3. โครงสร้างเหล็กและถังเหล็กในลาว                     152

  4. โครงสร้างเหล็กของ SMPC III                       43

  5. ติดตั้งโครงเหล็กในส่วน พรีอีสเตอร์ทาวน์เวอร์ TPCC        13
  Project                                           
  ------------------------------------------------- ---------------------

9. งานด้านการวางระบบสื่อสาร และโทรคมนาคม

นับตั้งแต่แผนพัฒนาเศรษฐกิจและสังคมแห่งชาติ ฉบับที่ 7 (พ.ศ. 2531- 2535 )
รัฐบาลได้ส่งเสริมและยกระดับสาธารณูปการในประเทศ
และเพื่อให้เป็นการรองรับการขยายตัวของภาคอุตสาหกรรมในประเทศและเพื่อดึงดูดนักลงทุนจากต่างประเทศ
ดังนั้นระบบงานสื่อสารและโทรคมนาคมจึงต้องขยายขอบข่ายอย่างรวดเร็ว
ซึ่งการติดตั้งระบบสื่อสารและโทรคมนาคมจะประกอบไปด้วย การขุดวางท่อร้อยสาย, การทำบ่อพัก,
การวางสายทองแดงและสายไฟเบอร์ออปติก รวมทั้งติดตั้งระบบควบคุมการทำงาน
สำหรับงานประเภทนี้บริษัทฯ ได้ร่วมมือกับบริษัท ที่มีความชำนาญโดยเฉพาะ ในการออกแบบ,
จัดหา, ติดตั้ง และทดสอบ จนมีผลงานที่ลุล่วงไปแล้วหลายๆ โครงการ

ปัจจุบันการวางท่อส่งน้ำมันและการวางท่อแก๊สไปยังจุดต่างๆ ในประเทศ
ก็ต้องมีระบบการสื่อสารติดตั้งไปด้วย
เพื่อทราบข้อมูลและปัญหาทุกอย่างที่เกี่ยวข้องกับผลิตภัณฑ์ที่ส่งออกไป
ดังนั้นการประสานงานของฝ่ายก่อสร้างกับฝ่ายติดตั้งระบบสื่อสารจะต้องควบคู่ไปด้วยกัน
เพราะจะต้องวางสายไฟเบอร์ออปติกไปพร้อมกับท่อดังกล่าว
โดยอาศัยเทคโนโลยีสมัยใหม่ในการดำเนินการเพื่อความมั่นใจได้ว่าสายไฟเบอร์ออป ติก
ที่ติดตั้งไปจะต้องไม่เสียหายในระหว่างการก่อสร้าง

  -------------------------------------------------- --------------------
  โครงการในอดีต                                       มูลค่างาน(ล้านบาท)

  1. โครงการโทรศัพท์ 1 ล้านเลขหมาย                      4,414

  2. โครงการขยายข่ายโทรศัพท์ 800,000 เลขหมาย            2,872

  3. ติดตั้งเสาอากาศโทรศัพท์เคลื่อนที่ GSM 1800               927

  4. จ้างเหมาก่อสร้างข่ายสายและท่อร้อยสายโทรศัพท์ 100,000    726
  เลขหมาย                                            

  5. ระบบเชื่อมโยง ออปติกไฟบอร์ ระหว่างขอนแก่น - เชียงใหม่   152

  6. งานวางสายโทรศัพท์ JV ITAC ชลบุรี – ตราด             44
  -------------------------------------------------- --------------------

  -------------------------------------------------- --------------------
  โครงการปัจจุบัน                                       มูลค่างาน(ล้านบาท)

  1. งานติดตั้งออบติคอลไฟเบอร์ การไฟฟ้าส่วนภูมิภาค            370
  -------------------------------------------------- --------------------

3 ( 2 ) การตลาดและภาวะการแข่งขัน

อุตสาหกรรมก่อสร้างมีการแข่งขันที่สูงมาก เนื่องจากจำนวนโครงการในช่วงปีที่ผ่านมามีจำนวนลดลง
การที่จะได้รับงานโครงการใหม่ขึ้นอยู่กับเกณฑ์การประมูลที่มีการแข่งขันสูง
โดยหลังจากที่ผ่านคุณสมบัติในการเป็นผู้ประมูลแล้ว
ราคาประมูลจะเป็นประเด็นหลักที่จะใช้ในการพิจารณา
การแข่งขันที่เพิ่มสูงขึ้นสำหรับโครงการก่อสร้างนั้นส่งผลให้เกิดการแข่งขันด้านราคาและทำให้ราคาของสัญญาลดลง

ลูกค้า บริษัทฯ แบ่งลูกค้าออกเป็นสองลักษณะคือ ประเภทของลูกค้าและที่ตั้งของลูกค้า ทั้งนี้
ประเภทของลูกค้าจะพิจารณาว่าเป็นลูกค้าภาพรัฐหรือรัฐวิสาหกิจ หรือภาคเอกชน
ส่วนประเภทของที่ตั้งลูกค้าจะพิจารณาว่าเป็นงานในประเทศหรือต่างประเทศนั้น
จะพิจารณาว่างานของลูกค้าทำในประเทศหรือต่างประเทศ โดย ณ วันที่ 31 ธันวาคม พ.ศ. 2547
งานในส่วนของภาครัฐคิดเป็นร้อยละ 88.2 ของมูลค่าของงานที่มีอยู่ในมือของบริษัทฯ
ในขณะที่งานในส่วนของภาคเอกชนคิดเป็นร้อยละ 11.8 ของมูลค่าของงานที่มีอยู่ในมือของบริษัทฯ
โดยที่งานกับลูกค้าในประเทศคิดเป็นร้อยละ 71.2 ของมูลค่าของงานที่มีอยู่ในมือของบริษัทฯ
ในขณะที่งานกับลูกค้าต่างประเทศคิดเป็นร้อยละ 28.8 ของมูลค่าของงานที่มีอยู่ในมือของบริษัทฯ

+----------------------------------------+--------+--------+---------+
| มูลค่าของงานที่มีอยู่ในมือแบ่งตามลักษณะของลูกค้า   | ณ วันที่  |        |         |
|                                        | 31     |        |         |
|                                        | ธันวาคม |        |         |
+----------------------------------------+--------+--------+---------+
|                                        | พ.ศ.   | พ.ศ.   | พ.ศ.    |
|                                        | 2545   | 2546   | 2547    |
|                                        | (      | (      | (ร้อยละ) |
|                                        | ร้อยละ) | ร้อยละ) |         |
+----------------------------------------+--------+--------+---------+
| มูลค่าของงานที่มีอยู่ในมือกับภาครัฐ              | 95.0   | 90.9   | 81.2    |
|                                        |        |        |         |
| มูลค่าของงานที่มีอยู่ในมือกับภาคเอกชน           | 5.0    | 9.1    | 11.8    |
|                                        |        |        |         |
| รวม                                    | 100.0  | 100.0  | 100.0   |
|                                        |        |        |         |
| มูลค่าของงานที่มีอยู่ในมือกับลูกค้าในประเทศ       | 84.4   | 73.8   | 71.2    |
|                                        |        |        |         |
| มูลค่าของงานที่มีอยู่ในมือกับลูกค้าต่างประเทศ      | 15.6   | 26.2   | 28.8    |
|                                        |        |        |         |
| รวม                                    | 100.0  | 100.0  | 100.0   |
+----------------------------------------+--------+--------+---------+

ก่อนวิกฤตการณ์ทางการเงินในภูมิภาคเอเชียนในปี พ.ศ. 2540 งานในส่วนภาครัฐคิดเป็นร้อยละ
60.0 ของงานทั้งหมดของบริษัทฯ ขณะที่งานในส่วนภาคเอกชนคิดเป็นประมาณร้อยละ 40.0
ของงานทั้งหมดของบริษัทฯ ระหว่างวิกฤตการณ์ทางการเงินดังกล่าว
บริษัทฯประสบกับปัญหาการไม่ชำระหนี้ของลูกค้าภาคเอกชนที่ดำเนินกิจการพัฒนาอสังหาริมทรัพย์เป็นจำนวนมาก
นอกจากนี้ เนื่องจากภายหลังจากวิกฤตการณ์ทางการเงินดังกล่าวมีงานก่อสร้างภาครัฐมากขึ้น
เป็นผลให้บริษัทฯ มุ่งเน้นงานดำเนินการก่อสร้างให้กับภาครัฐในประเทศ
และในส่วนของภาครัฐในต่างประเทศมากยิ่งขึ้น

ด้วยเหตุผลดังกล่าวข้างต้น
ประกอบกับการที่บริษัทฯมุ่งเน้นไปที่การให้บริการก่อสร้างในโครงการระบบสาธารณูปโภคขนาดใหญ่ทำให้บริษัทฯ
มีงานส่วนใหญ่กับรัฐวิสาหกิจเพียงบางแห่ง โดยทั่วไป บริษัทฯ
จะมุ่งรับงานจากลูกค้ารายใหญ่บางกลุ่มซึ่งอาจเป็นกลุ่มลูกค้าที่เป็นแหล่งรายได้และแหล่งมูลค่าของงานที่มีอยู่ในมือที่สำคัญของบริษัทฯ
ทั้งนี้บริษัทฯ

มีรายได้จาก การไฟฟ้าฝ่ายผลิตแห่งประเทศไทย กรุงเทพมหานคร ธนาคารแห่งประเทศไทย
การเคหะแห่งชาติ และบริษัท

ท่าอากาศยานสากลกรุงเทพแห่งใหม่ จำกัด คิดเป็นร้อยละ 64.3
ของรายได้จากการให้บริการก่อสร้างของบริษัทฯ ในปี พ.ศ. 2547 และคิดเป็นร้อยละ 56.2
ของมูลค่าของงานที่มีอยู่ในมือ ณ วันที่ 31 ธันวาคม พ.ศ. 2547

สถานการณ์การแข่งขันและผู้แข่งขัน
มีบริษัทที่ดำเนินธุรกิจก่อสร้างที่เป็นสมาชิกของสมาคมอุตสาหกรรมก่อสร้างไทย (Thai
Contractors Association) มากกว่า 570 แห่ง ประกอบไปด้วยบริษัทไทย บริษัทต่างประเทศ
และกิจการร่วมค้า ระหว่างบริษัทไทยและบริษัทต่างประเทศ
นอกจากการแข่งขันจะขึ้นอยู่กับราคาเป็นส่วนใหญ่แล้ว
ปัจจัยที่มีผลกระทบต่อความสามารถในการแข่งขันกำหนดราคา คือการหาแหล่งวัตถุดิบ
ความผันผวนของราคาวัตถุดิบมีผลกระทบต่ออุตสาหกรรมงานก่อสร้าง
เนื่องจากมูลค่าวัตถุดิบคิดเป็นประมาณร้อยละ 30 ถึงร้อยละ 40 ของต้นทุนโครงการ
นอกเหนือจากความพร้อมด้านวัตถุดิบแล้ว
ปัจจัยการแข่งขันที่สำคัญยังรวมถึงความรู้ความชำนาญและประสบการณ์ของพนักงานและผู้รับเหมาช่วงและการก่อตั้งกิจการร่วมค้าเพื่อให้รับความช่วยเหลือทางเทคนิคและเพื่อการมีพันธมิตรธุรกิจ

ตัวแทนภาครัฐอนุญาตให้ผู้รับเหมาที่มีคุณสมบัติตามหลักเกณฑ์ที่กำหนดเท่านั้นเข้าร่วมประมูลงาน
ผู้รับเหมาก่อสร้างสามารถ แยกประเภทได้ตามระดับความชำนาญ
ความรู้ทางด้านเทคนิคและความพร้อมในการจัดหาแหล่งวัตถุดิบ
ผู้รับเหมาที่ได้รับการจัดให้อยู่ในระดับสูงสุดย่อมได้รับการพิจารณาในเบื้องต้นว่าเป็นผู้มีคุณสมบัติที่จะเข้าประมูลเพื่อทำสัญญาได้ทุกประเภท
ขณะที่ผู้รับเหมาที่ไม่ได้รับการจัดให้อยู่ในระดับสูงสุดจะไม่สามารถเข้าประมูลเพื่อทำสัญญาที่ต้องใช้ระดับความชำนาญการที่สูงกว่า
บริษัทฯ เชื่อว่าลูกค้าภาครัฐหลายรายในประเทศได้จัดอันดับบริษัทฯ ให้เป็นผู้รับเหมาในระดับสูงสุด

ตารางต่อไปนี้แสดงรายชื่อผู้รับเหมาก่อสร้างในประเทศที่จดทะเบียนในตลาดหลักทรัพย์แห่งประเทศไทยและแสดงรายได้ของผู้รับเหมาดังกล่าวแต่ละรายสำหรับปี
พ.ศ. 2547

+----------------------------------------+------------+---------------+
| ชื่อบริษัท                                 | รายได้      | ร             |
|                                        |            | ้อยละของยอดรวม |
|                                        | (ล้านบาท)   |               |
+----------------------------------------+------------+---------------+
| บริษัท อิตาเลียนไทย ดีเวล็อปเมนต์ จำกัด        | 31,047.2   | 48.6          |
| (มหาชน)                                |            |               |
|                                        | 8,322.8    | 13.0          |
| บริษัท ชิโน-ไทย เอ็นจิเนียริ่ง แอนด์ คอนสตรัคชั่น  |            |               |
| จำกัด (มหาชน)                           | 7,772.8    | 12.1          |
|                                        |            |               |
| บริษัท ช.การช่าง จำกัด (มหาชน)             | 4,147.0    | 6.5           |
|                                        |            |               |
| บริษัท คริสเตียนีและนีลเส็น จำกัด (มหาชน)      | 3,966.8    | 6.2           |
|                                        |            |               |
| บริษัท เค-เทค คอนสตรัคชั่น จำกัด (มหาชน)     | 3,555.4    | 5.5           |
|                                        |            |               |
| บริษัท ซินเท็ค คอนสตรัคชั่น จำกัด (มหาชน)      | 3,303.9    | 5.2           |
|                                        |            |               |
| บริษัท เนาวรัตน์พัฒนาการ จำกัด (มหาชน)       | 1,572.7    | 2.5           |
|                                        |            |               |
| บริษัท อีเอ็มซี จำกัด (มหาชน)                | 246.0      | 0.4           |
|                                        |            |               |
| บริษัท พีเออี (ประเทศไทย) จำกัด (มหาชน)     |            |               |
+----------------------------------------+------------+---------------+
| รวม                                    | 63,934.6   | 100.0         |
+----------------------------------------+------------+---------------+

แหล่งข้อมูล : ตลาดหลักทรัพย์แห่งประเทศไทย

นอกจากบริษัทในประเทศไทยแล้ว ยังมีบริษัทก่อสร้างของต่างชาติที่ประกอบกิจการในประเทศ
อย่างไรก็ตาม
ผู้รับเหมาก่อสร้างชาวต่างประเทศไม่สามารถเข้าประมูลโครงการที่รัฐบาลเป็นผู้ให้เงินทุนเองทั้งหมด
และภายใต้กฎหมายไทย
บริษัทก่อสร้างของต่างชาติไม่สามารถจัดตั้งบริษัทหรือสาขาของบริษัทที่บริษัทต่างชาติดังกล่าวเป็นเจ้าของแต่เพียงผู้เดียวขึ้นในประเทศไทยได้
ยกเว้นเป็นการจัดตั้งในช่วงอายุสัญญาโครงการเฉพาะที่ได้รับการอนุมัติแล้ว โดยทั่วไป
กรณีดังกล่าวจะเป็นกรณีของโครงการที่ภาครัฐเป็นผู้รับดำเนินการหรือมีรัฐบาลเป็นผู้สนับสนุนเท่านั้น
ดังนั้น
บริษัทก่อสร้างชาวต่างชาติส่วนใหญ่ที่ดำเนินธุรกิจก่อสร้างทั่วไปในประเทศจะต้องจดทะเบียนจัดตั้งเป็นบริษัทที่มีคนไทยเป็นผู้ถือหุ้นเสียงข้างมากและเป็นผู้ออกเงินลงทุนส่วนใหญ่
ซึ่งจะส่งผลให้เกิดข้อจำกัดในการที่บริษัทต่างชาติจะเข้ามามีส่วนร่วมในภาคอุตสาหกรรมก่อสร้างในประเทศ

สืบเนื่องจากข้อจำกัดข้างต้น บริษัทก่อสร้างของต่างชาติจำนวนมากจึงก่อตั้งกิจการร่วมค้า
หรือดำเนินการธุรกิจในรูปแบบการจัดตั้งกลุ่มบริษัท (Consortium) กับบริษัทก่อสร้างของไทย
การดำเนินการดังกล่าวทำให้บริษัทต่างชาติมีช่องทางเข้าสู่ตลาดในประเทศได้มากขึ้น
อีกทั้งยังเป็นการเปิดโอกาสให้บริษัทไทยอันรวมถึงบริษัทฯ
ได้รับประโยชน์จากความชำนาญการทางเทคนิค
และในบางกรณียังอาจได้รับผลประโยชน์จากความแข็งแกร่งทางการเงินของบริษัทต่างชาติดังกล่าวอีกด้วย
การดำเนินการในรูปแบบดังกล่าวมีแนวโน้มที่จะใช้กับโครงการโดยเฉพาะเจาะจงและมักจะเลิกไปเมื่อโครงการสิ้นสุดลง
ที่ผ่านมา บริษัทฯ
ได้จัดตั้งกิจการร่วมทุนในลักษณะดังกล่าวหลายครั้งเพื่อเหตุผลทางยุทธศาสตร์และในแขนงที่บริษัทฯ
ต้องการประสบการณ์

บริษัทฯ ได้เข้าประมูลงานโครงการในประเทศเพื่อนบ้านและประเทศอื่นในทวีปเอเชีย
สถาบันทางการเงินที่ได้รับความเชื่อถือ เช่น ธนาคารเพื่อการพัฒนาแห่งเอเชีย ธนาคารโลก หรือ
JBIC ได้ให้การสนับสนุนทางด้านการเงินแก่โครงการ
โครงสร้างพื้นฐานขนาดใหญ่หลายโครงการที่บริษัทฯ เข้าประมูล
โครงการเหล่านี้เปิดกว้างให้ผู้ประมูลระหว่างประเทศที่มีมาตรฐานคุณสมบัติสูงเข้าประมูล
ในอดีตที่ผ่านมา ผู้รับเหมาท้องถิ่นส่วนใหญ่ในประเทศต่างๆ
โดยเฉพาะอย่างยิ่งในประเทศอินเดียและฟิลิปปินส์ ขาดคุณสมบัติตามที่กำหนดไว้
ผู้แข่งขันส่วนใหญ่เป็นผู้รับเหมาต่างประเทศ เช่น ผู้รับเหมาจากประเทศจีน เกาหลี ญี่ปุ่นหรือ
ประเทศอื่นๆ ในยุโรป

3 ( 3 ) การจัดหาผลิตภัณฑ์หรือบริการ

ขั้นตอนการรับงาน

ขั้นตอนการรับงาน

1. การประกวดราคา การรับงานจากลูกค้าของบริษัทฯ โดยการติดตามข่าวการประกวดราคา
ตามประกาศจากหน้าหนังสือพิมพ์ หรือจากบริษัทที่ปรึกษาหรือบริษัทออกแบบ บริษัทฯ
จะเข้าร่วมทำการประกวดราคาโดยมีขั้นตอนดังนี้

1.1 ซื้อเอกสารประกวดราคาเพื่อคิดราคา

1.2 การเสนอราคา

2. การเจรจา บริษัทฯ อาจจะรับงานโดยการเจรจาตั้งแต่ต้น
โดยไม่มีการประกวดราคาซึ่งทางบริษัทฯ อาจเป็นฝ่ายไปเสนอบริการ
หรืออาจเป็นทางลูกค้าติดต่อเจาะจงเลือกบริษัทฯ

ขั้นตอนระหว่างการดำเนินงาน

1.  แบ่งงาน โดยดูประเภทของงาน และส่งต่อให้ฝ่ายที่เกี่ยวข้องรับผิดชอบเป็นส่วน ๆ ไป

2.  แต่งตั้งผู้จัดการโครงการ (Project Manager) ซึ่งมีหน้าที่รับผิดชอบในทุก ๆ
    ด้านของโครงการ

3.  วางแผนรายละเอียดโครงการ โดยผู้จัดการโครงการจะ

-   จัดตารางโครงการ (Working Schedule) ให้เหมาะกับเงื่อนไข
    และระยะเวลาการชำระเงิน

-   วางแผนคนงาน จะจำแนกระดับคนงานตามประเภทคนงาน
    ประมาณการจำนวนคนงานที่ใช้กับงานแต่ละประเภท

-   เตรียมสำนักงานชั่วคราว และจัดสาธารณูปโภคต่าง ๆ เช่น น้ำ ไฟฟ้า โทรศัพท์ ให้พร้อม

-   จัดทำตารางการทำงาน โดยละเอียดในแต่ละช่วงของโครงการ

4.  การดำเนินการก่อสร้าง
    ระหว่างดำเนินการก่อสร้างผู้ควบคุมและหัวหน้างานในแต่ละฝ่ายจะร่วมมือคอยตรวจสอบ ดูแล
    และรักษาอัตราความก้าวหน้าของงานให้เป็นไปตามแผนและกำหนดเวลาที่วางไว้

5.  การรายงานและบันทึก เป็นการรายงานผลเกี่ยวกับรายละเอียดของงานที่ทำ

6.  การติดตามและตรวจสอบ ต้องมีการตรวจสอบความก้าวหน้าของงาน ติดตามต้นทุน
    เปรียบเทียบกับ งบประมาณในการก่อสร้าง

7.  การตรวจเช็คความเรียบร้อยครั้งสุดท้ายก่อนส่งมอบงาน
    ตรวจสอบผลงานอยู่เป็นประจำทุกเดือน

    ขั้นตอนหลังการดำเนินงานแล้วเสร็จ

การส่งมอบงาน ฝ่ายผู้ว่าจ้างจะตรวจสอบความเรียบร้อยของงาน และจ่ายคืนเงินประกันผลงาน
(Retention Money) เมื่อครบกำหนดระยะเวลาประกันผลงานแล้ว
ผู้ว่าจ้างจะคืนหนังสือค้ำประกันผลงาน (Performance Bond) ให้แก่บริษัทฯ

ข้อมูลเกี่ยวกับวัตถุดิบ

รายชื่อบริษัทและร้านค้าที่จำหน่ายวัสดุก่อสร้างให้บริษัทฯ ซึ่งบริษัทฯ
ไม่มีการสั่งซื้อจากผู้จำหน่ายวัตถุดิบรายใดมากเกินกว่าร้อยละ 30 ของยอดสั่งซื้อรวมในแต่ละปี
ปรากฏดังนี้

+---------------------------+---------------------+-------------------+
| ชื่อ                        | ประเภทกิจการ         | จำนวนปีที่จำหน่ายหรือ  |
|                           |                     |                   |
|                           |                     | ให้บริการกับบริษัทฯ    |
+---------------------------+---------------------+-------------------+
| 1. บริษัท ปูนซิเมนต์ไทย จำกัด   | จำหน่ายผลิตภัณฑ์ปูนซีเมนต์ | 45 ปี              |
| (มหาชน)                   |                     |                   |
+---------------------------+---------------------+-------------------+
| 2. บริษัท ชลประทานคอนกรีต    | จำหน่ายผลิตภัณฑ์ปูนซีเมนต์ | 45 ปี              |
| จำกัด                      |                     |                   |
+---------------------------+---------------------+-------------------+
| 3. บริษัท เชลล์แห่งประเทศไทย  | จำหน่ายผลิตภัณฑ์น้ำมัน    | 45 ปี              |
| จำกัด                      |                     |                   |
+---------------------------+---------------------+-------------------+
| 4. บริษัทนครหลวงคอนกรีต จำกัด | จำหน่ายผลิตภัณฑ์ปูนซีเมนต์ | 29 ปี              |
+---------------------------+---------------------+-------------------+
| 5. บริษัท ไทยเมททอล จำกัด    | จำหน่ายผลิตภัณฑ์เหล็ก    | 17 ปี              |
+---------------------------+---------------------+-------------------+
| 6. บริษัท กวงฮั้วพาณิชย์ จำกัด   | จำหน่ายผลิตภัณฑ์เหล็ก    | 17 ปี              |
+---------------------------+---------------------+-------------------+
| 7. บริษัท สยามสติลซินดิเกต     | จำหน่ายผลิตภัณฑ์เหล็ก    | 19 ปี              |
| จำกัด                      |                     |                   |
+---------------------------+---------------------+-------------------+

3(4) งานที่ยังไม่ได้ส่งมอบ ณ วันที่ 31 ธันวาคม พ.ศ.2547

งานที่มิได้ส่งมอบซึ่งมีมูลค่าของงานมากกว่าร้อยละ 10.0 ของรายได้รวมของบริษัทฯ
และของบริษัทย่อยของบริษัทฯ มีดังนี้

+---+----------------------------------+-------+--------+-------+-------+
| ช |                                  | ความ  | ระ     | ว     | มูลค่าข |
| ื่อ |                                  | คืบหน้า | ยะเวลา | ันแล้วเ | องงาน |
| โ |                                  | ของโค | (ปี)    | สร็จตา | (ล้า   |
| ค |                                  | รงการ |        | มสัญญา | นบาท) |
| ร |                                  | (ร    |        |       |       |
| ง |                                  | ้อยละ) |        |       |       |
| ก |                                  |       |        |       |       |
| า |                                  |       |        |       |       |
| ร |                                  |       |        |       |       |
+---+----------------------------------+-------+--------+-------+-------+
| 1 | งานขุดขนดินและถ่านหินเหมืองแม่เมาะ     | 42.8  | 9 ปี    | ก.ย.  | 10,   |
| ) | จังหวัดลำปาง                       |       |        | 2552  | 982.8 |
|   |                                  |       |        |       |       |
|   | สัญญาที่ 5                          |       |        |       |       |
+---+----------------------------------+-------+--------+-------+-------+
| 2 | งานก่อสร้างอาคารเทียบเครื่องบิน        | 72.4  | 3 ปี 5  | มิ.ย.  | 8,    |
| ) | ท่าอากาศยานสุวรรณภูมิ (1)            |       | เดือน   | 2548  | 641.2 |
+---+----------------------------------+-------+--------+-------+-------+
| 3 | งานก่อสร้างสถานีรถไฟฟ้าใต้ดิน          | 13.1  | 5 ปี 9  | มิ.ย.  | 7,    |
| ) | เมืองหนานกัง                       |       | เดือน   | 2552  | 491.4 |
|   |                                  |       |        |       |       |
|   | ประเทศไต้หวัน (2)                  |       |        |       |       |
+---+----------------------------------+-------+--------+-------+-------+
| 4 | งานเทิร์นคีย์บ้านเอื้ออาทร (3)          | 18.7  | 2 ปี 5  | ต.ค.  | 6,    |
| ) |                                  |       | เดือน   | 2549  | 425.1 |
+---+----------------------------------+-------+--------+-------+-------+
| 5 | งานก่อสร้างอาคารผู้โดยสารหลัก         | 74.1  | 3 ปี 5  | มิ.ย.  | 6,    |
| ) | ท่าอากาศยานสุวรรณภูมิ (4)            |       | เดือน   | 2548  | 033.8 |
+---+----------------------------------+-------+--------+-------+-------+
| 6 | งานก่อสร้างเขื่อนผลิตไฟฟ้าพลังน้ำโคล     | 8.4   | 4 ปี 9  | ก.ย.  | 5,    |
| ) | (Kol Dam)                        |       | เดือน   | 2551  | 649.4 |
|   |                                  |       |        |       |       |
|   | ประเทศอินเดีย                      |       |        |       |       |
+---+----------------------------------+-------+--------+-------+-------+
| 7 | งานทางรถไฟความเร็วสูง ที่ประเทศไต้หวัน | 99.8  | 4 ปี 11 | มี.ค.  | 5,    |
| ) | (5)                              |       | เดือน   | 2548  | 058.5 |
+---+----------------------------------+-------+--------+-------+-------+
| 8 | งานก่อสร้างทางวิ่ง ทางขับ             | 67.2  | 2 ปี 2  | ก.ค.  | 4,    |
| ) | และลานจอดเครื่องบิน                 |       | เดือน   | 2548  | 876.3 |
|   | ท่าอากาศยานสุวรรณภูมิ (1)            |       |        |       |       |
+---+----------------------------------+-------+--------+-------+-------+
| 9 | งานก                             | 73.9  | 1 ปี 5  | ก.ย.  | 3,    |
| ) | ่อสร้างสถานีรถไฟฟ้าใต้ดินส่วนอุโมงค์ด้านใต้ |       | เดือน   | 2548  | 423.9 |
|   | ท่าอากาศยานสุวรรณภูมิ                |       |        |       |       |
+---+----------------------------------+-------+--------+-------+-------+

หมายเหตุ

(1) โครงการนี้ดำเนินการโดยกิจการร่วมค้าของบริษัทฯ ซึ่งร่วมกับบริษัท โอบายาชิ คอร์ปอเรชั่น
    และบริษัท ทาเกนากะ คอร์ปอเรชั่น

(2) โครงการนี้ดำเนินการโดยกิจการร่วมค้าของบริษัทฯ ซึ่งร่วมกับบริษัท เอเวอร์กรีน
คอนสตรัคชั่น คอร์ปอเรชั่น

(3) โครงการนี้ประกอบด้วยโครงการที่ บางบัวทอง บางกรวย-ไทรน้อย บางกระดี พหลโยธิน
บึงกุ่ม ท่าอิฐ รังสิตคลอง 1 ลาดกระบัง เศรษฐกิจ 1 พุทธมลฑล สาย 4 และสาย 5

(4) โครงการนี้ดำเนินการโดยกิจการร่วมค้าของบริษัทฯ ซึ่งร่วมกับบริษัท ทาเกนากะ คอร์ปอเรชั่น
และบริษัท โอบายาชิ คอร์ปอเรชั่น

(5) โครงการนี้ดำเนินการโดยกิจการร่วมค้าของบริษัทฯ ซึ่งร่วมกับบริษัท เอเวอร์กรีน
คอนสตรัคชั่น คอร์ปอเรชั่น และบริษัท แปซิฟิก อีเลคทริค ไวร์แอนด์เคเบิ้ล จำกัด